VSRS Sklep III DoR 82/2016
Datum: 2016-08-30T02:00:00.000+02:00
ecli: ECLI:SI:VSRS:2016:III.DOR.82.2016
opravilna_stevilka_ii_stopnje: Sodba VSM I Cpg 518/2015
sodisce: Vrhovno sodišče
oddelek: Gospodarski oddelek
podrocje: CIVILNO PROCESNO PRAVO - STANOVANJSKO PRAVO
institut: dopuščena revizija - upravljanje večstanovanjske stavbe - skupna kotlovnica več objektov - stroški ogrevanja - ugotavljanje dejstev pred sodiščem druge stopnje - pritožbena obravnava

## Jedro

Revizija se dopusti glede vprašanja, ali je smelo pritožbeno sodišče brez pritožbene obravnave drugače kot sodišče prve stopnje ugotoviti odločilno dejstvo plačila stroškov ogrevanja po dejanski porabi.

## Izrek

Predlogu se ugodi in se revizija dopusti glede vprašanja, ali je smelo pritožbeno sodišče brez pritožbene obravnave drugače kot sodišče prve stopnje ugotoviti odločilno dejstvo plačila stroškov ogrevanja po dejanski porabi.

## Obrazložitev

1. Sodišče prve stopnje je odločilo, da ostane sklep o izvršbi Okrajnega sodišča v Ljubljani VL 165704/2011 z dne 9. 11. 2011 v celoti v veljavi.

2. Sodišče druge stopnje je pritožbi tožene stranke ugodilo in prvostopenjsko sodbo spremenilo tako, da je sklep o izvršbi Okrajnega sodišča v Ljubljani VL 165704/2011 z dne 9. 11. 2011 razveljavilo in tožbeni zahtevek zavrnilo.

3. Zoper sodbo sodišča druge stopnje vlaga tožeča stranka predlog za dopustitev revizije.

4. Revizijsko sodišče ugotavlja, da so izpolnjeni pogoji za dopustitev revizije iz prvega odstavka 367.a člena Zakona o pravdnem postopku glede vprašanja, opredeljenega v izreku sklepa. Revizijo je zato v tem obsegu dopustilo.